Festen var i forkant omtalt som «Rave Cave» i sosiale medier. Arrangørene, og de inviterte deltagerne, tok seg ulovlig inn i et avstengt og sanert tilfluktsrom, etter at det var innført skjenkeforbud og andre smitteverntiltak som følge av koronapandemien. Den eneste inn- og utgangen var på rundt én ganger én meter, og lå gjemt mellom noen trær i en skråning ved Colletts gate.